**Rámcová dohoda č. ............**

uzatvorená

podľa § 269 ods. 2 zákona č. 513/1991 Zb. Obchodný zákonník v znení neskorších predpisov
(ďalej len „**rámcová dohoda**“)

medzi zmluvnými stranami:

**1./ Dodávateľ:**

**Obchodné meno / názov:**

IČO:

DIČ:

IČ DPH:

Sídlo/miesto podnikania:

Registrácia:

Zastúpený:

Bankové spojenie:

IBAN:

*(ďalej len „****dodávateľ****“)*

**a**

**2./ Objednávateľ:**

**Obchodné meno / názov: FOND NA PODPORU ŠPORTU**

IČO: 52846059

DIČ: 2121173307

Právne sídlo: Stromová 9, 83101 Bratislava

Faktické sídlo: Junácka 4, 831 04 Bratislava (sídlo STARZ)

Registrácia: Štatistický úrad Slovenskej republiky

Zastúpený: Ladislav Križan, PhD., predseda správnej rady

Bankové spojenie: Štátna pokladnica

IBAN: SK17 8180 0000 0070 0063 9252

*(ďalej len „****objednávateľ****“ a spolu aj ako „****zmluvné strany****“)*

**Preambula**

Objednávateľ ako verejný obstarávateľ na obstaranie predmetu rámcovej dohody použil postup verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“). Na základe výsledkov verejného obstarávania sa objednávateľ ako verejný obstarávateľ a dodávateľ ako úspešný uchádzač dohodli na uzatvorení rámcovej dohody.

**I.**

**Predmet plnenia**

1. Predmetom rámcovej dohody je **zabezpečenie stravovania prostredníctvom elektronických stravovacích kariet** pre zamestnancov objednávateľa, ktoré bude dodávateľ počas platnosti rámcovej dohody viesť, t.j. pravidelne a opakovane mesačne dobíjať podľa doručených elektronických objednávok objednávateľa, čím umožní zamestnancom objednávateľa zakúpiť si teplé jedlo vrátane vhodného nápoja alebo nakúpiť si potraviny v zmluvných stravovacích zariadeniach alebo potravinových prevádzkach nachádzajúcich sa na území Slovenskej republiky.
2. Objednávateľ na základe rámcovej dohody odoberie od dodávateľa ním vydané elektronické stravovacie karty v predpokladanom množstve 10 kusov a počas platnosti rámcovej dohody bude pravidelne a opakovane objednávať u dodávateľa dobitie kreditu na elektronických stravovacích kartách podľa svojich potrieb, v nominálnej hodnote jednej stravnej jednotky **vo výške 5,10 EUR** (slovom: päť eur desať centov). Dodávateľ a objednávateľ sa dohodli, že množstvo vydaných elektronických stravovacích kariet je len predpokladané množstvo podľa prvej vety a skutočne odobraté množstvo závisí od potrieb objednávateľa uvedených v objednávke, pričom množstvo elektronických stravných kariet neklesne minimálny počet päť (5) kusov.

1. Objednávateľ sa zaväzuje za vydanie elektronických stravných kariet a dobitie ich kreditu stravnými jednotkami, ktoré si objednal, a ktoré boli dodávateľom riadne dodané, zaplatiť dodávateľovi dohodnutú cenu.

1. Miestom dodania predmetu plnenia je **Junácka 4, 831 04 Bratislava**.
2. Dodávateľ a objednávateľ sa dohodli, že množstvo stravných jednotiek je len predpokladané množstvo a skutočne odobraté množstvo závisí od potrieb objednávateľa uvedených v objednávke.

**II.
Vymedzenie pojmov**

1. Elektronická stravovacia karta:
	1. je určená na úhradu stravy v stravovacích zariadeniach alebo úhradu v prevádzkach a obchodoch poskytujúcich polotovary a suroviny slúžiace na individuálnu prípravu teplého jedla (predajne potravín),
	2. musí byť vystavená vždy na meno a priezvisko zamestnanca objednávateľa,
	3. musí obsahovať názov a logo dodávateľa s ochrannými prvkami proti falšovaniu a poučenie pre držiteľa elektronickej stravovacej karty,
	4. musí byť použiteľná výhradne len na účel stravovania (nie výber v hotovosti),
	5. doba platnosti každej vystavenej elektronickej stravovacej karty nesmie byť kratšia ako 12 mesiacov,
	6. musí obsahovať dátum expirácie (vyznačený rok a mesiac)
	7. musí byť bezkontaktná s možnosťou overenia zostatku hodnoty stravovacích jednotiek v eurách prostredníctvom internetu alebo iným spôsobom,
	8. použitie elektronickej stravovacej karty musí byť viazané na znalosť osobného identifikačného kódu – PIN kódu, s možnosťou bezkontaktného použitia,
	9. musí byť zabezpečená možnosť blokovania elektronickej stravovacej karty v prípade jej straty,
	10. v prípade straty elektronickej stravovacej karty, zničenia alebo krádeže bezodplatne vystavenie a dodanie náhradnej elektronickej stravovacej karty spĺňajúcej požiadavky,
	11. nominálna hodnota stravnej jednotky je 5,10 EUR (slovom: päť eur a desať centov),
	12. zamestnanec objednávateľa- držiteľ elektronickej stravovacej karty – bude oboznámený s užívateľskou podporou (servis a ochrana) a s technickými prostriedkami s použitím ktorých môže kedykoľvek zistiť zostatok hodnoty stravovacích jednotiek v eurách na elektronickej stravovacej karte. Dodávateľ zabezpečí funkcionalitu notifikácie pri každej transakcii na elektronickej stravovacej karte (sms, email). Minimálna hodnota transakcie zamestnanca nie je obmedzená zákonom stanovenou minimálnou hodnotou stravnej jednotky,
2. Zmluvné stravovacie zariadenie dodávateľa:
3. je zariadenie, s ktorým má dodávateľ uzatvorenú písomnú zmluvu,
4. stravovacie zariadenia určené na stravovanie alebo kúpu potravín na území Slovenskej republiky,
5. sa musia v blízkosti ich okolia nachádzať minimálne sedem (7) stravovacích zariadení a štyri (4) potravinové prevádzky v mieste plnenia, ktoré disponujú vhodným platobným terminálom akceptujúcim platobnú kartu a je ňou možné platiť.
6. je viditeľne označené etiketou umiestnenou spravidla pri vchode do zariadenia logom dodávateľa alebo nápisom, ktorý informuje o možnosti platby elektronickou stravovacou kartou
7. má zabezpečenú otvorenú prevádzku v pracovnom čase minimálne od 11:00 hod. do 14:30 hod. počas pracovného týždňa,
8. má zabezpečené priestory na konzumovanie jedál a nápoja po sediačky,
9. má zabezpečené podmienky na dodržanie zákona č. 87/2009 Z. z., ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov.

**III.**

**Práva a povinnosti zmluvných strán**

1. Objednávateľ si vyhradzuje právo meniť počas platnosti rámcovej dohody nominálnu hodnotu elektronickej stravnej jednotky, a to v závislosti od zmien legislatívy (zákon č. 283/2002 Z. z. o cestovných náhradách a príslušné opatrenia MPSVaR SR o sumách stravného, Zákonníka práce) alebo ekonomických možností objednávateľa. Objednávateľ je povinný o každej zmene nominálnej hodnoty elektronickej stravnej jednotky upovedomiť dodávateľa najmenej jeden (1) mesiac pred prvým dobitím kreditu elektronickej stravnej karty so zmenenou nominálnou hodnotou a doručiť dodávateľovi návrh na uzavretie dodatku k rámcovej dohode, ktorý je dodávateľ povinný podpísať.

1. Objednávateľ si vyhradzuje právo znížiť alebo zvýšiť počet požadovaných kariet v závislosti od aktuálnej potreby.

1. Počet odobraných stravných jednotiek je predpokladaný a môže byť znížený podľa reálne odpracovaných dní v aktuálnom mesiaci.

1. Objednávateľ sa zaväzuje vystaviť dodávateľovi objednávku. Objednávka objednávateľa bude obsahovať osobné číslo, meno a priezvisko zamestnanca počet objednaných stravovacích jednotiek pre zamestnanca, nominálnu hodnotu objednaných stravných jednotiek a celkový počet objednaných stravných jednotiek za mesiac.

1. Objednávku na objednanie stravovacích jednotiek k príslušným elektronickým stravovacím kartám zadá objednávateľ dodávateľovi.
2. Dodávateľ sa zaväzuje vystaviť a dodať objednávateľovi elektronické stravovacie karty, ktoré spĺňajú požiadavky uvedené v článku II. bod 1 rámcovej dohody.

1. Dodávateľ sa zaväzuje predložiť dokument potvrdzujúci dostatočne bezpečnostné kritéria elektronickej stravovacej karty, čo je bezpečnostný čip, aby bolo užívateľovi zabezpečené bezproblémové využívanie jeho stravného nároku.
2. Objednávateľ požaduje dodanie objednaného množstva elektronických stravovacích kariet na miesto plnenia podľa čl. I ods. 4 rámcovej dohody od doručenia objednávky, do piatich (5) pracovných dní od zadania objednávky.
3. Dodávateľ berie na vedomie a zaväzuje sa v priebehu platnosti rámcovej dohody vystaviť a dodať objednávateľovi ďalšie elektronické stravovacie karty spĺňajúce všetky požiadavky stanovená v článku II. ods. 1. rámcovej dohody do piatich (5) pracovných dní odo dňa doručenia písomnej žiadosti objednávateľa.

1. V prípade straty, zničenia alebo krádeže elektronickej stravovacej karty dodávateľ zabezpečí blokovanie elektronickej stravovacej karty na základe požiadania zamestnanca objednávateľa a bezodplatne vystaví objednávateľovi náhradnú elektronickú stravovaciu kartu do piatich (5) pracovných dní od nahlásenia.

1. Dodávateľ musí mať zriadený na svojej webovej stránke.
2. Dodávateľ a objednávateľ sa dohodli, že si vzájomne oznámia kontaktné údaje osôb pre vzájomnú komunikáciu, a to bez zbytočného odkladu, najneskôr do piatich (5) kalendárnych dní odo dňa účinnosti rámcovej dohody.
3. Dodávateľ a objednávateľ sa dohodli, že zadávanie objednávok sa bude uskutočňovať elektronickou formou prostredníctvom e-mailu a objednávka bude považovaná za doručenú dňom jej odoslania na e-mailovú adresu uvedenú............................, ak bola odoslaná v dennom pracovnom čase do 14:00 hod.; ak bola objednávka odoslaná po tomto čase, považuje sa za doručenú najbližší nasledujúci pracovný deň po jej odoslaní (to neplatí, ak adresát na e-mail odpovie v deň, kedy mu bol e-mail doručený po vyššie uvedenom čase).
4. Dodávateľ zabezpečí priradenie objednaných stravovacích jednotiek k príslušným elektronickým stravovacím kartám do troch (3) pracovných dní od prijatia záväznej objednávky objednávateľa. Dodávateľ je povinný objednávateľa informovať, že objednané stravné jednotky boli k príslušným elektronickým stravovacím kartám priradené. Platnosť stravných jednotiek na elektronickej stravovacej karte je 12 kalendárnych mesiacov.
5. Objednávateľ zašle menný zoznam svojich zamestnancov dodávateľovi pre vydanie stravovacích kariet bez zbytočného odkladu, najneskôr do piatich (5) kalendárnych dní odo dňa účinnosti rámcovej dohody. V prípade akejkoľvek zmeny v zozname zamestnancov objednávateľ oznámi dodávateľovi bez zbytočného odkladu, najneskôr do piatich (5) kalendárnych dní odo dňa kedy zmena nastala.
6. Dodávateľ priraďuje hodnotu stravných jednotiek k jednotlivým elektronickým stravovacím kartám verejného objednávateľa raz mesačne podľa údajov uvedených v objednávke. Súčasťou objednávky bude príloha s menným zoznamom zamestnancov objednávateľa, priradený počet stravných jednotiek i nominálna hodnota stravnej jednotky, na základe ktorej dôjde k priradeniu hodnoty stravných jednotiek k príslušnej elektronickej stravovacej karte objednávateľa.

1. Dodávateľ zabezpečí recykláciu kariet po skončení doby platnosti.
2. Na poskytovanie niektorých plnení, ktoré tvoria súčasť poskytovaných plnení pre objednávateľa, má dodávateľ za podmienok dohodnutých v rámcovej dohode právo uzatvárať subdodávateľské zmluvy. Tým nie je dotknutá zodpovednosť dodávateľa za plnenie dohody v súlade s § 41 ods. 8 ZVO a dodávateľ je povinný vykonať plnenie vyplývajúce z rámcovej dohody na svoju zodpovednosť, v dohodnutom čase a v dohodnutej kvalite. Zoznam subdodávateľov s ich identifikačnými údajmi v rozsahu: meno a priezvisk alebo obchodné meno, adresa pobytu alebo sídlo, IČO alebo dátum narodenia, ak nebolo pridelené IČO podiel plnenia z rámcovej dohody v % vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí prílohu č. 2 rámcovej dohody.

1. Dodávateľ je povinný písomne oznámiť kontaktnej osobe objednávateľa akúkoľvek zmenu údajov o subdodávateľovi bezodkladne po tom, ako sa o zmene dozvedel.

1. Dodávateľ je oprávnený zmeniť a/alebo doplniť subdodávateľa počas trvania rámcovej dohody. Dodávateľ je povinný objednávateľovi najneskôr v deň, ktorý predchádza dňu v ktorom subdodávateľ začne plniť predmet rámcovej dohody, predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi.
2. Objednávateľ si vyhradzuje právo neprevziať predmet zákazky v prípade, že bude vykazovať zjavné vady a nedostatky. Pri zodpovednosti za vady sa zmluvné strany budú riadiť ustanoveniami § 436 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“), ktoré upravujú nároky zo zodpovednosti za vady.
3. Dodávateľ predloží bez zbytočného odkladu, najneskôr do piatich (5) kalendárnych dní odo dňa účinnosti rámcovej dohody aktuálny zoznam zmluvných stravovacích zariadení v mieste sídla objednávateľa, zmluvnými stravovacími zariadeniami sa rozumejú prevádzky a potravinové reťazce, s ktorými má dodávateľ uzavretú platnú zmluvu o akceptovaní jeho elektronickej stravovacej karty.

**IV.**

**Cena, zľava a platobné podmienky**

1. Navrhovaná cena predmetu plnenia je stanovená dohodou zmluvných strán podľa zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky č. 87/1996 Z. z., ktorou sa vykonáva zákon o cenách v znení neskorších predpisov a na základe cenovej ponuky (opis predmetu zákazky) dodávateľa zo dňa .........................., ktorá tvorí prílohu č. 1 rámcovej dohody.
2. Dodávateľ sa zaväzuje fakturovať mesačne cenu podľa vystavenej objednávky za príslušný kalendárny mesiac najskôr prvý pracovaný deň v nasledujúcom kalendárnom mesiaci po kalendárnom mesiaci, v ktorom bol predmet plnenia na základe tejto objednávky poskytnutý.

1. Objednávateľ neposkytne zálohovú platbu za plnenie predmetu rámcovej dohody.

1. Pokiaľ posledný deň lehoty splatnosti pripadne na deň pracovného voľna, pokoja alebo sviatok, ako deň splnenia peňažného záväzku bude dodávateľom za rovnako dohodnutých cenových a platobných podmienok akceptovaný najbližší nasledujúci prvý pracovný deň.
2. Faktúra musí obsahovať náležitosti podľa § 3a ods. 1 Obchodného zákonníka a podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude preberací doklad potvrdený oprávneným zástupcom dodávateľa a oprávneným zástupcom objednávateľa, ktorí svojím podpisom potvrdia odovzdanie a prevzatie predmetu plnenia v súlade s objednávkou. V prípade, že faktúra nebude obsahovať predpísané náležitosti, objednávateľ má právo vrátiť ju dodávateľovi v lehote splatnosti na doplnenie a prepracovanie. V takomto prípade sa preruší lehota splatnosti a nová lehota splatnosti začne plynúť doručením opravenej resp. novej faktúry objednávateľovi.
3. V cene sú zahrnuté všetky náklady dodávateľa spojené s vyhotovením a dodaním elektronických stravovacích kariet objednávateľovi vrátane provízie dodávateľa. Provízia dodávateľa pokrýva všetky náklady týkajúce sa vydania, revydania, blokácie, aktivácie, personalizácie, transakčných a prípadne iných nákladov a dodania stravovacích kariet na miesto plnenia.

**V.**

**Trvanie rámcovej dohody**

1. Táto rámcová dohoda sa uzatvára na dobu určitú, a to **na 24 mesiacov** odo dňa účinnosti rámcovej dohody alebo do vyčerpania finančného limitu **v sume 40 000,- EUR** (slovom: Štyridsaťtisíc eur) podľa toho, ktorá skutočnosť nastane skôr.
2. Túto rámcovú dohodu je možné ukončiť
	1. písomnou dohodou zmluvných strán, alebo
	2. písomnou výpoveďou ktoroukoľvek zo zmluvných strán, a to aj bez uvedenia dôvodu.
3. Výpovedná doba je dva (2) mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane.
4. Zmluvné strany sa dohodli, že povinnosť doručiť písomnosť podľa rámcovej dohody sa považuje v konkrétnom prípade za splnenú dňom prevzatia písomnosti alebo odmietnutím túto písomnosť prevziať. Ak sa v prípade doručovania prostredníctvom poštového podniku vráti doručovaná zásielka ako nedoručená alebo nedoručiteľná, považuje sa takáto zásielka za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky); pre doručovanie je rozhodné sídlo zmluvnej strany uvedené v rámcovej dohode alebo zapísané v príslušnom registri, ak si zmluvné strany písomne neoznámia iné adresy na doručovanie.

1. Ukončením platnosti rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád.

**VI.**

**Záverečné ustanovenia**

1. Táto rámcová dohoda nadobúda platnosť dňom podpisu zmluvných strán a účinnosť dňom nasledujúcim po dni jej zverejnenia v Centrálnom registri zmlúv súlade s § 47a zákona č. 40/1964 Zb. Občiansky zákonník v znení neskorších predpisov v spojení s § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Ak objednávateľ a dodávateľ sú obaja povinnými osobami podľa zákona o slobode informácií v takom prípade pre nadobudnutie účinnosti rámcovej dohody je rozhodujúce jej prvé zverejnenie. Zmluvné strany sa dohodli, že prvé zverejnenie rámcovej dohody zabezpečí objednávateľ a o dátume zverejnenia rámcovej dohody informuje dodávateľa. Ustanovenia o nadobudnutí platnosti a účinnosti podľa tohto odseku sa rovnako vzťahujú aj na uzavretie každého dodatku k rámcovej dohode.
2. Akékoľvek zmeny a/alebo dodatky k rámcovej dohode musia byť v súlade so ZVO a je ich možné vykonať výlučne v písomnej forme prostredníctvom vzostupne očíslovaných dodatkov k rámcovej dohode, uzatvorených po predchádzajúcej dohode zmluvných strán.

1. Zmluvné strany sa v súlade s § 262 Obchodného zákonníka dohodli, že právne vzťahy medzi zmluvnými stranami rámcovou dohodou bližšie neupravené sa riadia príslušnými ustanoveniami Obchodného zákonníka a ostatných platných a účinných právnych predpisov Slovenskej republiky, ak v rámcovej dohode nie je výslovne uvedené inak.
2. Ak niektoré ustanovenia rámcovej dohody nie sú celkom alebo sčasti platné a/alebo účinné alebo neskôr stratia platnosť a/alebo účinnosť, nie je tým dotknutá platnosť a/alebo účinnosť ostatných ustanovení. Namiesto neplatných a/alebo neúčinných ustanovení a na vyplnenie medzier sa použije právna úprava, ktorá pokiaľ je to právne možné, sa najviac približuje zmyslu a účelu rámcovej dohody, pokiaľ pri uzatváraní rámcovej dohody zmluvné strany túto otázku brali do úvahy.

1. Zmluvné strany nie sú oprávnené previesť práva a/alebo povinnosti z rámcovej dohody na tretie osoby bez predchádzajúceho písomného súhlasu druhej zmluvnej strany. V prípade zániku zmluvných strán prechádzajú práva a povinnosti z rámcovej dohody na ich prípadných nástupcov.

1. Zmluvné strany sa dohodli, že poskytovateľ nie je oprávnený postúpiť pohľadávku voči objednávateľovi podľa § 524 a nasl. zákona č. 40/1964 Zb. Občiansky zákonník v znení neskorších predpisov bez predchádzajúceho písomného súhlasu objednávateľa. Právny úkon, ktorým by došlo k postúpeniu pohľadávky poskytovateľa v rozpore s touto dohodou je podľa § 39 Občianskeho zákonníka neplatný.
2. Zmluvné strany prehlasujú, že rámcovú dohodu uzatvárajú slobodne a vážne, že dohodu neuzatvárajú v tiesni za nápadne nevýhodných podmienok a že rámcová dohoda je dostatočne určitá a zrozumiteľná. Zmluvné strany zhodne vyhlasujú, že si rámcovú dohodu starostlivo prečítali, jej obsahu porozumeli a na znak toho, že obsah rámcovej dohody zodpovedá ich skutočnej vôli, ju podpísali.

V............., dňa ........... V Bratislave, dňa ............

**Dodávateľ Objednávateľ**

......................... **Fond na podporu športu**

......................... Ladislav Križan, PhD.

......................... predseda správnej rady